ஆண்களின் அநீதியை எதிர்த்துப் போராடவும் பண்டைய காலத்து பாரதப்பெண் தயங்கியதில்லை. கௌரவர் சபையில் பாஞ்சாலி என்ற போர்க்களத்தில் எழுப்பிய குரல் இன்றும் நம் மனத்தை உலுக்குவதாயிருக்கிறதே! எவ்வளவு ஆக்ரோசத்துடன் அவளது ஆவேச வார்த்தைகள் ஆண்கள் மட்டுமே நிறைந்திருந்த அந்தச் சபா மண்டபத்தில் ஒலித்திருக்க வேண்டும்! தருமரைக் கூட அவள் விட்டு வைக்கவில்லையே! ‘தன்னையேப் பணயம் வைத்துத் தோற்ற பிறகு, என்னைப் பணயம் வைத்துச் சூதாட என் கணவருக்கே என்ன உரிமை இருந்தது? என்று எவ்வளவு தர்க்கரீதியாக நீதியை எடுத்துரைத்தாள்! அதையும் மீறி நடந்த அக்கிரம செயலிலிருந்து கண்ணன் அருளால் மீண்ட பிறகு எத்தகைய கொதிப்புடன் சூளுரைத்தாள்! ‘என்னை அவமானப்படுத்த துணிந்த கொடியவர்களின் ரத்தத்தை இருகரங்களிலும் வாரி கூந்தலில் பூசிய பின்பு தான் என் கூந்தலை அள்ளி முடிப்பேன்!’ - என்ன பயங்கர சபதம்! அநீதியை சகிக்க மாட்டேன், என்று அநீதிக்கு எதிராகக் குரல் கொடுத்தாள். பண்டையகாலப் பெண்கள் அநீதியை எதிர்த்தனர் என்பதற்கு ஒரு சான்றாக இதைக் கொள்ளலாம்.

அநீதியை எதிர்த்துப் போராடுபவர்கள் பெண்கள்
போர்த்திறமையிலும் வல்லவர்கள் பெண்கள்
முன்னுரை
பெண்களின் அறிவுத்திறன் மேம்பட்ட காலம் பண்டைய காலம்